ASAP วิ่งแรง 10% ทะลุเป้า 1.81 บ. โบรกฯปรับประมาณการรายได้ปีนี้เพิ่ม
ASAP วิ่งแรง 10% ทะลุเป้า 1.81 บ. โบรกฯปรับประมาณการรายได้ปีนี้เพิ่ม ล่าสุดอยู่ที่ 1.94 บาท บวก 0.18 บาท หรือ 10.23% มูลค่าซื้อขาย 13.79 ล้านบาท
ASAP วิ่งแรง 10% ทะลุเป้า 1.81 บ. โบรกฯปรับประมาณการรายได้ปีนี้เพิ่ม ล่าสุดอยู่ที่ 1.94 บาท บวก 0.18 บาท หรือ 10.23% มูลค่าซื้อขาย 13.79 ล้านบาท
30 มิ.ย. 2563

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ล่าสุด ณ เวลา 15.08 น. อยู่ที่ 1.94 บาท บวก 0.18 บาท หรือ 10.23% สูงสุดที่ 1.96 บาท ต่ำสุดที่ 1.76 บาท ด้วยมูลค่าซื้อขาย 13.79 ล้านบาท

โดย บล.ทิสโก้ ระบุในบทวิเคราะห์ แนะนำ “ถือ” ASAP ราคาเป้าหมาย 1.81 บาท/หุ้น และปรับรายได้ปีนี้เพิ่มขึ้น 6% เพื่อสะท้อนอัตราการเช่าระยะสั้นที่เพิ่มขึ้นเป็น 40% จากเดิมที่ 30% แต่ยังคงประมาณการปี 2564-2565 แต่ปรับอัตรากำไรเพิ่มขึ้นเป็น 15.9 – 17.3% จากเดิมที่ 13.8 – 16.9% และคาด SG&amp;A ต่อยอดขายที่ 7.5% จากเดิมที่ 6.8 และ 6.5% ทำให้ผลประกอบการปี 2563 ขาดทุนลดลง และปรับปี 2564 เพิ่มขึ้น 32% แต่ปรับปี 2565 ลดลง 10% จาก SG&amp;A ที่เพิ่มขึ้น
ทั้งนี้คาดว่า มาตรการเที่ยวปันสุขของภาครัฐฯ ในเดือน ก.ค. – ต.ค. 2563 จะเป็นปัจจัยบวกที่จำกัดต่อ ASAP เนื่องจากสัดส่วนของรายได้เพียง 5% เท่านั้นที่มาจากการเช่าระยะสั้น แต่อย่างไรก็ตาม เชื่อว่าจะทำให้อัตราการเช่าระยะสั้นเพิ่มขึ้นในช่วงครึ่งหลังปี 2563 และปี 2564-2565 ทำให้ปรับประมาณการรายได้ปีนี้เพิ่มขึ้นพร้อมอัตรากำไรขั้นต้นปี 2563-2565